DIN NANLOGIAN DI AM-IN 



DIN NAMARSUAAN DIYOS SIN AMIN AY WADA 

ISin nanlogian di am-in, pinarsuan Diyos din daga 
ya nam-in din wada ed daya. ^Asiet din lobong ay 
nay yan baken naolnos dowan iwed abe di maila, tan 
mabolinget ya nalilim-otan si napigsa ay dalloyon. Wada 
abes di din Ispiriton Diyos ay mangil-ila. 

^Idi siya di, kanan Diyos en, "Kadiet pomat-a," et 
pinmat-a. ^Idi inila na ay napat-a, napnek sis-iya. 
Pag nan pansianen din napat-a ya din mabolinget. 
^Nginadanana din napat-a si kaagawan ya din 
mabolinget si labi. Idi nakdeng pay din labi et kasin 
mapat-a, say damo ay agew. 

^Asi kanan Diyos, "Mawada di mangalsig sin danom 
ta maitken din danom sin liboo ed kayang sin danom ay 
wada sin daga." ^~^Et natongpal, tan inamag na din 
nginadananas daya ay maikasinan din danom ay 
kamongen di liboo sin wada ed dallem. Idi nakdeng 
loman din labi yan kasin mapat-a, say maikadwa ay 
agew. 

^Pag ibilin Diyos ay maolnong din danom ay wada 
sin labaw di daga ta mabonsian din lota, et natongpal. 
^^Din lota ay sana, say nginadananas daga, ya din 
naolnong ay danom, nginadananas baybay. Et napnek 
sis-iya sin nangilaanas di. 

^^Asi na pag ibilin en bemel-ay amin ay kalasin 
di gomabay sinan lota, pati din manlamot ya din 
manlames. ^^Ginmabay da tet-ewa, et napnek si Diyos 
sin nangilaana. ^^Makdeng pay din labi yan kasin 
mapat-a, say maikatlo ay agew. 

^^Nankali si Diyos loman yan kanana, "Mawada di 
silsilaw ed daya ta say mangalsig sin kaagawan ya labi 

ya ta mailasin abe di agew ya tawen ya siya abe din 
pinag-oodan ya tiyagew *^ya ta wada abey maninggaw 
sin daga." Et natongpal. ^^Nan-amag si Diyos si doway 
napigsa ay silaw. Din kapigsaan, siya di din agew, et 
say maneysey-ang sin kaagawan, yan din maikadwa 
pay, din bowan, et say maneysey-ang sin labi. Inamag 
na abe din talaw. ^'^Et in-amag na am-in da na ed day a 
ta tinggawan da din daga *®sin kaagawan ya siya abe 
sin labi ta say mangalsig sin mapat-a ya din 
mabolinget. ^^Makdeng pay din labi yan kasin mapat-a, 
say maikap-at ay agew. 

^^Asi pag kanan Diyos, "Mawada di am-in ay kalasin 
di matago sin baybay ya din mantasrtayaw abe ed daya." 
*^Et say namarsuaan Diyos sin nam-in ay kalasin di 
nigay ya odom ay manbeey sin baybay, pati din dadakke 
ya kaeegyat, ya nam-in abe ay kalasin di titit ed daya. 
Idi inila na din pinarsua na ay sana, napnek sis-iya. 
^^Binindisyonanas daida ay mangwani, "Man-ganak 
kayo ta omad-ado kayo sin baybay ya din daga." 
^^Makdeng pay din labi yan kasin mapat-a, say 
maikalima ay agew. 

**Pag kanan Diyos en mawada di am-in ay kalasin di 
parsua sinan lota, pati matalaken ya maligit ay animal, 
pati mankodkodap ya manbodbodos. Et natongpal, ^^ yan 
napnek si Diyos sin nangilaana. 

*^Pag nan kanan, "Manparsua takos ipogaw ay 
waday nemnem da ay kaman si datako ta say daida di 
makaoway sinan lobong ya din am-in ay parsua ay 
wadas na." '^Et pinarsuan Diyos di ipogaw ay lalaki ya 
babai, yan kaman sis4ya met laeng di inges da. 
'^Binindisyonanas daida ay mangwani, "Man-ganak 
kayo ta omad-ado kayo ta mapno nan lobong. Makaoway 
kayo abe sin nigay ya titit ya amin abe ay parsua sinan 
labaw di daga. *^Din lames di kakkaiw ya odom ay 
mais-is-ek, say idawat ko en dakayo ta say kanen yo. 
^^Din kanen aben di titit ya am-in ay parsua ay mantee 
sin daga, din am-in ay kalasin di maata ay gomabay." 

^*Idi siya di, inilan Diyos nam-in di pinarsua na yan 
napnenapnek sis-iya tan sigsig-ed. Makdeng pay din labi 

2 yan kasin mapat-a, say maikan-em ay agew. ^Et 
say nakdengan di lobong ya din am-in ay wadas di 
ya din am-in abe ay wada ed daya. 

^Domateng pay din maikapito ay agew, say 
nan-illengan Diyos, tan anggay nakdeng din obla na. 
^Et binindisyonana din agew ay nay et minomonana ta 
mailasin sin odom ay agew, tan say nangisaldengana sin 
obla na ay namarsuas am-in. 

DIN SIGSIG-ED AY DAGA ED EDEN 

^Siya na di inyat Diyos ay nangamag sin ipogaw. 
Nan-as tapok et say pinikpik nas awak na. Pag nan 
isib-ok sin eng na din leng-ag ay mangidawat si biyag, 
et pag matago din ipogaw. 

^Idi siya di, waday insaganan Diyos ay sigsig-ed ay 
daga ta para panbeeyan din ipogaw ay inamag na. Din 
daga ay sana, wada ed Eden ay maibanda sin belaan di 

agew. ^Say nangipagabayan Diyos sin am-in ay kalasin 
di kaiw ay din siged di boya na ya din makan abe di 
lames na. Sin gawan di daga ay sana, waday kaiw ay 
mo mangan di ipogaw sin lames na, matago das 
ang-anggana. Wada abey kaiw ay mo mangan das di et 
ammoan da din siged ya lawa. 

^^Din daga ed Eden ay sana, say nangipay-an Diyos 
sin ipogaw ay inamag na ta ay-ayoanana ay kosto. 
^^Tinogonas sis-iya ay nangwani, "Mabalin ay mangan 
ka sin am-in ay lames di kaiw ay wadas na ^^powila din 
esay kaiw ay pangammoam sin siged ya lawa, tan mo 
mangan kas di, binmal-o ay makedngan ka ay matey 
yan maisina ka abe en sak-en." 

DIN NANGAMAGAN DIYOS SIN DAMO AY BABAI 

/®Pag kanan Diyos si nemnem na, "Baken siged 
mo es-esa din lalaki ay nay. Man-amagak ngarod si 
kabadang na ay maibagay en sis-iya." ^^Asi na pay en 
alaen amin ay animal ya titit ay pinikpik na sin lota et 
in-ey na sin lalaki ta ngadananas daida. Gray sino ay 
inpangadana en daida, say ngadan da tet-ewa. ^^Et say 
nafioan di ngadngadan di amin ay matalaken ya maligit 
ay animal ya titit. Ngem iwed di mabalin si pan-ib-ib-an 
en Adan. 

*^Idi siya di, inpaek Diyos sis-iya. Idi nanaek pay, 
kinaana di esay tadlang na, et pag nan iamag kasin din 
lamlames sin kinaanana. ^^"^^Asi na pay alaen din 
tadlang ^y kinaana et nanbalinenas babai. Bomangon 
pay din lalaki, wadaet din babai ay in-ey Diyos en 
sis-iya. Nakalabos da ay dowa, ngem adi da mabain. 
Kanan din lalaki, "Si naey pay di bagay ko, tan din 
tong-ak, 8&y tong-a na met laeng, ya din lamlames ko, 
say lamlames na abe. NgadanaJc sis-iyas babai,* tan 
napo sin lalaki." Say gapo na ay taynan di lalaki da 
ama na en ina na ta ibeey na din asawa na, yan 
manbalin das esa. 

DIN DAMO AY BASOL 



3Asiet wada di eweg ay kalalaingan sin am-in ay 
maligit ya maangat ay pinarsuan Diyos. Waday 
esay agew, kanan din eweg sin babai, "Ay siya od ay 
inbagan Diyos ay maipalit ay mangan kayo sin olay sino 
ay lames di kaiw ay wadas na?" 

^ Kanan din babai ay sinombat, "Inbagan Diyos en 
mabalin ay mangan kami sin am-in ay lames di kaiw 
^powila din wada sin gawan di daga ay nay. Kanana en 
mo mangan kamis di ono giwiten mi anggoy, matey 
kami." 

^Asiet kanan din eweg, "Ay siya mo matey kayo? 
^Say inbagan Diyos en dakayo tan ammo na ay mo 
mangan kayos di, maing-es kayo en sis-iya, et ammoen 
yo din siged ya din lawa." 

®Pag kasin isin-eng din babai din lames di kaiw ay 
sana, yan mam-is ya sigsig-ed di kailaana. Kanana en 
say agpos si panlaingana, isonga nan-a sin lames di 
kaiw ay sana et kinana* Asi na indawtan si asawa na 
yan kinana abe. ^Idi kosto ay kinan da, inawatan da din 
napasamak en daida, yan dinlaw da ay nakalabos da. 
Nan-a da ngarod si tobon di kaiw et dinait da ta say 
panlingeb da sin awak da. 

^Idi masmasdem pay, dinnge da ay manmandan si 
Diyos sin daga ay kad-an da, et intabonan da sin 
kakkaiw. ^Asiet kinalian Diyos din lalaki yan kanana, 
"Intoy kad-am?" 

^^Sinbat din lalaki, "Dinngek ay manmandan ka sin 
lota ay nay, et enak nantabon tan nakalabosak yan 
emegyatak en sik-a." 

^^ Kanan Diyos en sis-iya, "Intoy nangammoam ay 
nakalabos ka? Ay tan nangan ka sin lames di kaiw ay 
inpalit ko en dakayo?" 

^^ Kanan din lalaki ay sinombat, "Din babai dedan ay 
intapim en sak-en. Sis-iya di nangidawat sin lames di 
kaiw ay doy, isonga kinan ko." 

^^Asi pag kanan Diyos sin babai, "Apaynga say 
inamag mo di?" 

Sinbat din babai, "Inmietek din eweg ngay. Say gapo 
na ay kinan ko din lames di kaiw ay doy." 

DIN NANDOSAAN DIYOS EN DA ADAN 
YA DIN EWEG 

^^Pag kanan Diyos sin eweg, "Maibken ka sin am-in 
ay parsua tan dosaen naka. Anggana sin kateyam, 
manbodbodos ka sin eges mo yan makiokmon moy lota. 
^^Manipod abe ed niman, man-ibaw kayo sin babai yan 
siya abe sin ipoli yo. Katem din mokod di poli na, ngem 
din poli na pay, pis-itenan toktok mo." 

^^Kinwanin aben Diyos sin babai, "Aped na ay 
maligatan ka, lalo no man-anak ka, mon aklongam pay 
dedan si asawam yan sis-iya di mangitolay en sik-a." 

*^~^®Asi kanan Diyos, sin lalaki, "Gapo ta pinatim din 
asawam yan nangan ka sin inpalit ko, komadodogis din 
lota. Bemel-ay abe di pagat ya nam-in ay kalasin 
di lawlawa ay logam et mangan kayo sin et^ng 
gomabgabay sin nabeas. Et mo siya di, peteg ay 
manling-et ka ay man-obla ta way omanay si kanen yo 
anggana ay mantaoli kayo sin lota. Tan naamag kayos 
lota, et mo matey kayo, lota met laeng di panbalinan 
yo/' 

^^"^^Makdeng pay ay kinwanina di, en nan-as kopkop 
di animal et inamag nas bado. Pag nan idawat en da 
Adan ta say ibado da. 

Et si Adan,* nginadananas asawa na si Eva,* tan 
sis-iya din napowakan di am-in ay ipogaw. 

DIN NANGIPAKAANAN DIYOS EN DA ADAN SIN 
DAGA ED EDEN 

^^Idi siya di kanan Diyos si nemnem na, "Naing-es 
din lalaki ya babai en datako, tan inammoan da din 
siged ya din lawa. Gapo ta say inyat da, gaak mo man-a 

da abe sin lames di kaiw ay mangidawat si biyag. Tan 
mo say kanen da, matago da ay ang-anggana." ^^Isonga 
pag pakaanen Diyos daida sin sigsig-ed ay daga ed Eden 
ta en da oblaen din lota, tan lota met laeng di 
namikpikan Diyos sin awak di lalaki ed idi. ^^Asi na 
ibaa di kaeegyat ay gowaldiya ay napod daya ta siliban 
da din segpan di daga ed Eden ay naibanda sin belaan 
di agew. Tinood na abe di man-ganggangab ay kampilan 
sin segpan ay manposposipos, et say manawsawad sin 
danan ay emey sin kaiw ay mangidawat si biyag ta 
iwed polos di omasag-en. 



Kankanaey Genesis panorama 

52-14-683-1.035M 14.120P-831038B 

Printed in the Philippines 



